《和陶渊明饮酒二十首 其三》
元代·方回

立功亦云可，于世能无情。屈体丧厥节，宁若埋我名。

极不过馁丧，馁丧胜饱生。是翁醉中语，细味足叹惊。

寄奴复典午，吾其无目成。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。